
	Argumentai: 
Būtina didinti Lietuvos Respublikos švietimo, mokslo ir sporto ministerijos disponuojamų valstybės biudžeto lėšų dydį, skirtą aukšto meistriškumo sporto programoms įgyvendinti.
Seime priėmus Loterijų ir lošimų mokesčio įstatymo Nr. IX-326 5 straipsnio pakeitimo įstatymo projektą (Nr. XIIIP-1191(2)) planuojama, kad Valstybės biudžetas pasipildytų beveik 5  mln. EUR papildomai, tačiau sporto sritis galimai praras daugiau kaip 1 mln EUR. Pavyzdžiui, padidėjus loterijų mokesčio tarifui nuo 5 iki 6 proc.  LTOK, kartu ir aukšto meistriškumo sporto federacijos, netenka 0,5 mln. EUR., kadangi didžiąją LTOK pajamų dalį sudaro dividendai iš loterijų organizatorių. Tai pajamos, kurios skiriamos Lietuvos sportininkų ruošimui olimpinėms žaidynėms (dotacijos Lietuvos olimpinių sporto šakų federacijoms, įrangos pirkimas, medicina, moksliniai tyrimai, stipendijos ir kt.). Pažymėtina, kad toks pajamų netekimas neigiamai įtakos šalies sportininkų pasiruošimą ir dalyvavimą Tokijo olimpinėse žaidynėse 2020 metais.
Pažymime, kad aukšto meistriškumo sporto federacijos ir jas vienijančios skėtinės organizacijos nuolat akcentuoja ir pateikia tvirtus argumentus, dėl lėšų trūkumo aukšto meistriškumo sporto plėtotei, su kuo susijęs ir sporto rezultatų prastėjimas tarptautiniame lygmenyje. Taip pat griežtėja reikalavimai varžybų organizavimui (pvz., saugumo užtikrinimui rungtynių metu ir kt.), kurie reikalauja papildomų finansinių išteklių. 

Pasiūlymas 
Papildomai skirti 1 mln. eurų Švietimo, mokslo ir sporto ministerijai aukšto meistriškumo sporto programoms įgyvendinti. 

Lėšų šaltinis: 
Valstybės biudžeto įplaukos iš loterijų ir lošimų mokesčių tarifo padidėjimo.

